kardosdrur/scandi-wiki huggingface dataset:
Kuririn

Kuririn er en fiktiv figur fra mangaen Dragon Ball skrevet af Akira Toryiama.
Kuririn (på engelsk Krilin) er Son-Gokus bedste ven. Han laver sin intro netop som Son-Goku skal til at trænes af Kame-Sennin. Han slutter sig til den hårde træning og ender med at blive stærk til den store kampsportsturnering. I starten er han skaldet, men senere hen ad vejen får han hår på hovedet.
Han flytter til Kamesennin efter en hård turnering og bliver boende meget længe. 
Noget tid senere kommer han ud for et uheld og bliver dræbt af den onde Piccolo(som er en ærkedemon). Når Son-Goku efter en hård kamp vinder bliver Kuririn genoplivet ved hjælp af de magiske Dragon Balls som kan opfylde et af sine ønsker. Lidt efter kommer den nye kampsportstunering. Son-Goku er blevet meget højere end Kuririn og meget stærkere og klogere. 
Piccolo er også med i turneringen fordi da Son-Goku slog den rigtige Piccolo ihjel nåede han at få et afkom ud af munden det var den nye Piccolo. Han og Son-Goku mødtes i finalen efter at Son-Goku med lethed besejrede hans ven Tenshinhan.

Figurer fra Dragon Ball
Frank Rubino

Frank Rubino er en dansk musikgruppe.

Frank Rubino blev dannet i 2003 af sanger og komponist Frank Lundum, trommeslager Lars Møller, bassist Morten Kjeldsen, guitarist Tommy Lui og harmonikaspiller Christian Bach. Sidstnævnte forlod orkestret i 2006 og samme år kom keyboard og harmonikaspiller Jan Møller med.

Frank Rubino spiller rock med et strejf af hidsige sigøjnertonaliteter, behagelige cubanske flader og emotionelle italienske udbrud. Stilarterne blandes med lige dele respekt og anarki, så det samlede udtryk fanger dynamikken mellem det traditionelle og det nyskabende. 

Orkesteret er centreret omkring sangeren Frank Lundum. Frank har været omkring; han har hørt og set ting, som nu skal fortælles. Historierne handler om krogede skæbner på tilværelsens skyggesider og deres møde med eksistenstemaer, så som kærlighed, had, lykke og død. Stilistisk kan historierne betegnes som romantisk socialrealisme, udtrykt gennem varme, kynisme og humor.

Diskografi

Albums 
 Desert Rose (2009)

Popgrupper fra Danmark
Rockgrupper fra Danmark
Musikgrupper fra 2003
Deutsche Märchenstrasse

Die Deutsche Märchenstraße "Den Tyske Eventyrvej" er en 600 km lang ferievej fra Bremen til Hanau, hvor brødrene Grimm blev født. Den tyske eventyrvej opstod, da 60 tyske byer, kommuner og amter i 1975 samledes i byen Steinau an der Straße, for at planlægge en rute, der går forbi udvalgte byer og landskaber, der har forbindelse til de tyske folkeeventyr, samlet af brødrene. 
Turen kan begynde i Bremen, hvor de berømte Bremer Stadsmusikanter boede, til de historiske borge og slotte, hvor Tornerose og Askepot havde hjemme, til bindingsværksbyen, hvor Max og Moritz, Wilhelm Busch's forløbere for Knold og Tot, fandt på skarnsstreger, og til den forheksede borg, hvor Rapunzel lader sin lange fletning hænge ud ad vinduet, til Hanau ved floden Main, hvor brødrene Grimm blev født. Turen er en interessant blanding af eventyr, kunst, historie, naturparker, gamle byer, slotte, borge, kulturoplevelser, folkeskikke og storbystemning.

Turen går igennem mange forskellige landskaber som f.eks Naturparken Spessart ved Wertheim, Weserbergland og landskaberne langs med floden Weser. 

Mange turister planlægger ruten efter, hvornår de forskellige byer afholder arrangementer, som f.eks teater, eventyruger, byvandringer og udflugter, som f.eks kan være "I Rødhættes fodspor" ved Alsfeld, og på sporet af Rottefængeren fra Hameln. I Kassel kan brødrene Grimms museum besøges.

Eksterne henvisninger 
 Deutsche Märchenstraße (tysk og engelsk)  
 Brüder Grimm-Museum Kassel (tysk) 

Veje i Tyskland
Turisme i Tyskland
Dronningholm Slot

Dronningholm Slot var et dansk middelalderslot anlagt ved den fjord i Nordsjælland, som senere skulle blive til Arresø. 

Valdemar den Store påbegyndte bygningen af slottet, som fuldførtes under Valdemar Sejr o. 1200. Ifølge sagnet fik Dronning Dagmar slottet i morgengave ved deres bryllup.

Slottet blev anlagt i traditionel stil i tegl og med voldgrave og vindebro. Vandstanden i Arresø var på den tid højere end i dag, hvor søen afvandes ved Frederiksværk kanal. Således stod der oprindeligt vand i voldgravene, som i dag er tørlagte.
De originale ruiner er i dag helt forsvundet. I 1930'erne fandt man på marken, som dækkede slotsvoldene, en del mursten, som med hjælp fra Nationalmuseet blev anvendt til en delvis markering af, hvor slottet formentlig har ligget.
Vindebroen havde været i den østre fløj, hvor også et porttårn skulle have rejst sig.
I portgaden blev, da slottet senere havde mistet sin strategiske betydning, etableret en bageovn i kampesten. Dette kan også ses markeret.

Slotsfløjene skulle have bestået af en nordvendt og en vestvendt del med hvælvede lofter. Midt i fløjene er placeret nogle fint tilhuggede granitblokke, som tjente som basis for bærende søjler midt i fløjbygningerne.
I slotsholmens vestre side kan ses markering af et ottekantet tårn.

Slottet menes kun at have været anvendt som forsvarsværk en enkelt gang – under et bondeoprør.
Det hærgedes af brand i 1525 og blev fra 1557 ribbet for bygningsmaterialer, hvoraf en stor del gik til opførelsen af Frederiksborg Slot.

Links 
 Dronningholm Slotsruin set på Google Streetview 

Borgruiner i Danmark
Bygninger, konstruktioner og anlæg i Halsnæs Kommune
Morten Kjeldsen

Morten "rockM" Kjeldsen (født 28. november 1961), er en dansk musiker og komponist. Har indspillet og turneret med en lang række af rock'n'roll-musikkens pionerer, bl.a. TCB Band, Wanda Jackson, Scotty Moore, The Jordanaires, Bob Moore, Linda Gail Lewis, Stan Urban, Narvel Felts, King Size Taylor og Tony Sheridan. Medlem af orkestrene The Alligators og Frank Rubino.

Musikere fra Danmark
Joensuu

Joensuu er hovedbyen i Nordkarelen i det østlige Finland og har, efter sammenlægningen med et par små nabokommuner,  indbyggere. Den blev grundlagt i 1848 af Tsar Nikolaj 1.

Byen ligger i landskabet Norra Karelen. Kommunen og landskabet hører administrativt under Østfinlands regionsforvaltning.

I byen ligger bygningen Areene, der til daglig fungerer som sportshal. Det er den største træbygning i Finland. Lige udenfor centrum ligger University of Eastern Finland, Joensuu kampus. Universitet har ca 15-16.000 studerende fordelt på 3 kampuser; Joensuu (ca 8.000), Kuopie and Savonlinna. Kampus i Joensuu er det østligste universitet på det kontinentale EU.

I Joensuu ligger endvidere European Forest Institute.

Til og fra 
Joensuu har en jernbanestation, hvorfra der er direkte forbindelse til Helsinki samt til en række mindre byer, hvorfra der kan opnås forbindelse til andre større byer.

Ved siden af banegården ligger busstationen, der stort set har de samme forbindelser, men også tilbyder mindre ruter samt bybusservice. Det er dog ikke alle bybusser og almindelige busser, som stopper ved busstationen. Enkelte holder ved marketspladsen i centrum.

Endelig har Joensuu også en lufthavn, der har flere daglige afgange til bl.a. Helsinki og som også tilbyder direkte afgange til udvalgte feriemål i bl.a. Spanien og Tyrkiet i sæsonen. Lufthavnen er placeret ca 15-20 km nord-øst for centrum.

Afstande 

Afstande til andre finske byer:

Sport 
 Kataja – Basketball  – Spiller kampe i Areena og holder til i den bedste finske række hvor de ofte spiller med om mesterskabet.
 JOSBA – Floorball – Spiller i den den bedste finsk række.
 JOMA – Baseball (Finlands national sport) – Spiller kampe på deres eget stadion som er placeret inde i skoven mellem Areena og universitetet. Hører også til en den bedste række.
 JIPPO – Fodbold – Spiller kampe på stadion lige udenfor Areena. Spiller i den næstbedste række.
 Jokipojat – Ishockey  – Spiller kampe i ishockeyhallen lige ved siden af areena. Hallen har plads til ca. 5100. Spiller også i den næstbedste række.

Referencer

Eksterne henvisninger 

 Joensuu Marketplace webcam 
 Officiel hjemmeside
 Pielis.ru – Travel information about North Karelia region and City of Joensuu

Byer i Finland
Kommuner i Norra Karelen
Stan Urban

Stan Urban er en skotsk sanger og pianist bosat i Danmark. Stan har i kraft af sit ekvilibristiske rock'n'roll-piano optrådt med et hav af rock'n'rollens legender.

Stan Urban bevæger sig inden for 50'er-rocken og spiller med stor energi med nutidens sjæl og uden syntetiske lift. Da Stan første gang kom til Danmark i midten af 1980'erne blev han foreslået at ændre sit navn og begynde at spille playback, men han afslog dog dette. Han mener at det skal være den ægte vare, der leveres til publikum.

Musikere fra Danmark
Renegade (album)

Renegade er det tredje album fra heavy metalbandet HammerFall der blev udgivet d. 9. oktober 2000 gennem Nuclear Blast. Dette er det første album med Anders Johansson på trommerne. Som det er vist på sporene er det den nuværende guitarist i In Flames Jesper Strömblad der har skrevet en del af sangene på albummet.

Spor 
 "Templars of Steel" (Dronjak/Cans) – 5:26
 "Keep the Flame Burning" (Dronjak/Cans/Strömblad) – 4:41
 "Renegade" (Dronjak/Cans/Strömblad) – 4:23
 "Living in Victory" (Dronjak/Cans/Strömblad) – 4:44
 "Always Will Be" (Dronjak) – 4:51
 "The Way of the Warrior" (Dronjak/Cans/Strömblad) – 4:08
 "Destined For Glory" (Dronjak/Cans) – 5:11
 "The Champion" (Dronjak/Cans/Strömblad) – 4:58
 "Raise the Hammer" (Dronjak/Elmgren) – 3:24
 "A Legend Reborn" (Dronjak/Cans) – 5:10

Musikere 
 Joacim Cans – Vokal
 Oscar Dronjak – Guitar, bagvokal 
 Stefan Elmgren – Guitar, bagvokal
 Magnus Rosén – Bas 
 Anders Johansson – Trommer

Hammerfall-album
Metalalbum
Album fra 2000
Peptale

Peptale eller peptalk er en motiverende tale gerne med høj underholdningsværdi, der har til formål at motivere og inspirere tilhørerne. Talere kan forsøge at udfordre eller ændre deres publikum med deres peptale.

Peptaler kan holdes på skoler, kollegier, religiøse steder, virksomheder og organisationer, topmøder myndigheder, konferencer, messer eller lignende begivenheder.

Referencer 

Retorik
Glavendruplunden

Glavendruplunden er en mindelund i Nordfyns Kommune mellem Skamby og Søndersø i et fladt markområde. Lunden huser Glavendrupstenen, der har den længste runeindskrift (210 runer), der er fundet på en runesten i Danmark, samt seks andre mindesten.

Glavendrupstenen står for enden af en ca. 132 m lang og 12 m bred skibssætning, der blev fredet i 1864. Fredningen blev gennemført dels som følge af sandgravning, dels som følge af at sten i lunden blev kløvet og anvendt som byggemateriale.

Runestenen blev opdaget i 1794, og siden 1915 har lunden huset flere forsamlingshuse; det sidste blev  revet ned i 1985. Ved udgravningen af skibssætningen i slutningen af 1800-tallet fandt man foruden to ildsteder også ni grave, hvor de døde var brændt.

Skibssætningen er sammenbygget med en rundhøj fra bronzealderen, Rævehøj, som allerede lå på stedet, da skibssætningen blev sat. I 1907 blev der plantet træer omkring lunden. Tanken var at anvende stedet til f.eks. fejring af Grundlovsdag.

Frem til 1999 var lunden ejet af den private Foreningen Glavendruplundstenen, som overdrog ejerskabet til Søndersø Kommune (siden 2007 del af Nordfyns Kommune).

Tryggevældestenen er angiveligt rejst af den samme kvinde.

Mindestenene 

 Grundloven af 5. juni 1915, hvor kvinder fik stemmeret
 Befrielsen 4. maj 1945
 Genforeningen i 1920: Stenen blev afsløret på 70-årsdagen for Slaget på Isted Hede.
 Ansgar
 400-året for Reformationen
 Mads K. Rasmussen, lokal gårdejer og mangeårig vogter af Glavendruplunden

Noter

Eksterne kilder/henvisninger 

Nordfyns Turistbureau 

Forhistoriske stensætninger
Fredede fortidsminder i Danmark
Lokaliteter i Nordfyns Kommune
Bygninger, konstruktioner og anlæg i Nordfyns Kommune
Monumenter i Danmark
Elektra (flertydig)

Elektra kan henvise til:

 Elektra – datter af Klytaimnestra og Agamemnon i græsk mytologi
 Elektra - en nymfe i græsk mytologi og en af Plejaderne
 Elektra (Euripides) – en græsk tragedie, skrevet af Euripides
 Elektra (Sofokles) - en græsk tragedie, skrevet af Sofokles
 Elektra (film fra 1962) – en græsk film baseret på Euripides' tragedie
 Elektra (film fra 2005) – amerikansk film fra 2005 med Jennifer Garner i hovedrollen.
 Elektra (opera) – en opera fra 1909 af Richard Strauss
 Elektra (tegneseriefigur) – bl.a med i historier med Daredevil
 Elektra Records – amerikansk pladeselskab
 Elektra (Suspekt-album) – Album af den danske gruppe Suspekt

Se også
 Elektrakompleks – et begreb i psykologi indført af Carl Gustav Jung
 The World Is Not Enough – den 19. officielle James Bond-film, hvor Elektra King er navnet på en skurk
Commandant of the Marine Corps

Commandant of the United States Marine Corps (dansk: Det amerikanske marinekorps kommandant) er titlen på det amerikanske marinekorps' chef, der også er medlem af USA's forsvarsstab. Som de andre værns ledere er han ansvarlig for organisering, marinekorpsets beredskab og rådgivning til præsidenten. Han har dog ikke bemyndigelse til at lede de militære operationer.

Kommandanten er direkte ansvarlig over for flådeministeren, for marinekorpsets samlede ydeevne. Dette inkluderer administrationen, disciplinen, den interne organisation, træning, krav, effektivitet og grad af beredskab. Kommandanten er også ansvarlig for at drive marinekorpsets materiel- og støtte-system.

Siden 1801 har kommandantens kontor ligget i marinekorpsets base i Washington, D.C..

Liste over kommandanter

Referencer

Eksterne referencer 
Sec. 5043. Commandant of the Marine Corps.   Title 10, United States Code. )

United States Marine Corps
James T. Conway

James Terry Conway er en general i USA's marinekorps. 13. november 2006 blev han den 34. Commandant of the Marine Corps. Conway var tidligere operationschef i Joint Staff. Conway kendes bedst for sin rolle som leder af 1st Marine Expeditionary Force fra 2002 til 2004, hvor han deltog i invasionen af Irak i 2003 og Operation Vigilant Resolve i Fallujah i 2004.

Eksterne henvisninger 

 Conways oficielle biografi på Marinekorpsets hjemmeside

Referencer 

Militærfolk fra USA
Frederikshavn Stadion

Frederikshavn Stadion eller Empire Stadium, er et fodboldstadion beliggende i Frederikshavn, og som primært benyttes til afvikling af fodboldkampe. 

Stadionet har 1.000 overdækkede siddepladser og en samlet stadionkapacitet på 15.000 tilskuere. Banestørrelsen på stadion er 68 x 105 meter og anvender et lysanlæg på 300 lux.

Stadion er hjemmebane for Frederikshavn fI. Tilskuerrekorden på 13.998 stammer fra en kamp i den daværende bedste række (1. division) den 18. april 1960, da Frederikshavn fI spillede mod Vejle Boldklub.

Frederikshavn Stadion er ligeledes rammen om åbningsceremoni og finaler til ungdomsfodboldturneringen Cup No.1 med ca. 200 deltagende fra omkring 20 forskellige nationer.

I efteråret 2014 spillede Fortuna Hjørring en kamp i UEFA Women's Champions League på Frederikshavn Stadion, grundet ombygning af Hjørring Stadion.

Referencer 

Fodboldstadioner i Danmark
Stadion
Stadion
Malling Kirke

Malling Kirke ligger i Malling Sogn i Ning Herred, i Aarhus Kommune i det tidligere Århus Amt.

De ældste dele af kirken er opført omkring 1150. På på den sydlige side af kirkegården findes resterne af et rundt kampestenstårn bygget som et fæstningstårn i 1200-tallet. Tårnet har oprindelig været omkring 14 meter højt og var en vigtig del af den “fæstning”, kirkegården var indrettet som. Mod øst, syd og vest var der anlagt voldgrave uden for den høje ringmur af kampesten, mens der mod nord var en sø eller mose som naturligt forsvar.
Kirken har muligvis været forsynet med apsis.
.

<div style="clear:both">

Eksterne kilder og henvisninger 

 Malling Kirke  hos nordenskirker.dk
 Malling Kirke hos KortTilKirken.dk
 Malling Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus Kommune
Kirker i Århus Stift
Kirker i Århus Amt
WCW World Tag Team Championship

WCW World Tag Team Championship var en verdensmesterskabstitel for tagteams hos World Championship Wrestling (WCW), og med sin oprindelse i National Wrestling Alliance (NWA) eksisterede den fra 1975 til 2001. Titlen var den originale VM-titel for tagteams i WCW og forblev aktiv indtil den blev forenet med WWF Tag Team Championship i 2001. 

WCW World Tag Team Championship var oprindeligt kendt under navnet NWA World Tag Team Championship i wrestlingorganisationen Mid-Atlantic Championship Wrestling, der blev styret af Jim Crockett Promotions og var medlem af National Wrestling Alliance. På dette tidspunkt havde NWA ikke andre VM-titler for tagteams, og derfor fik Mid-Atlantic Championship Wrestling og Jim Crockett Promotions lov til at henvise til titlen som NWA World Tag Team Championship. VM-titlen blev introduceret i 1975, og tagteamet Minnesota Wrecking Crew vandt VM-bælterne som de første i januar 1975. VM-titlen blev omdøbt til WCW World Tag Team Championship i 1991, da Ted Turner købte Jim Crockett Promotions, som i den forbindelse blev omdøbt til World Championship Wrestling, og WCW stoppede samarbejdet med National Wrestling Alliance. VM-bælterne blev herefter udelukkende forsvaret i WCW og var organisationens eneste VM-titel for tagteams. I marts 2001 blev World Championship Wrestling opkøbt af World Wrestling Federation (WWF), hvor man i starten kaldte titlen for WCW World Tag Championship, inden den i november 2001 blev forenet med WWF's egen VM-titel for tagteams, WWF Tag Team Championship. De sidste indehavere af WCW's VM-titel for tagteams blev Dudley Boys.

Wrestling
Halloween Havoc 1994

WCW Halloween Havoc 1994 var en pay-per-view inden for wrestling, der blev afholdt af WCW og vist 23. oktober 1994. Den foregik i Joe Louis Arena i Michigan, USA.

Vigtigste kampe 

 WCW World Television Title: Johnny B. Badd mod The Honky Tonk Man endte uafgjort
Da tidsgrænsen for denne match på 10 minutter blev nået, var der ikke fundet en vinder. Johnny B. Badd er derfor fortsat WCW World Television Champion. 

 Dave Sullivan besejrede Kevin Sullivan

 WCW World Heavyweight Title: Hulk Hogan besejrede Ric Flair
Hulk Hogan besejrede atter Ric Flair og tvang dermed den aldrende legende til at stoppe karrieren. Den maskerede mand, der havde angrebet Hulk Hogan tidligere, viste sig endnu engang og hjalp Flair. Hogan fik dog med besvær vundet titelkampen alligevel. Efter kampen dukkede den maskerede mand op igen, men denne gang fik Hogan fat i ham. Hogan rev masken af ham, og det viste sig at være Hogans bedste ven Brother Bruti.

Wrestling
Wrestling i 1994
WCW World Television Championship

WCW World Television Championship var en sekundær titel, der blev forsvaret hos World Championship Wrestling indtil 2000. 

Titlen var én af de mere usædvanlige bælter i wrestlinghistorien, idet titlen (med få undtagelser) kun kunne forsvares (og vindes) på tv. Titlen blev skabt i 1974 hos Mid-Atlantic Wrestling og var i starten kendt som Mid-Atlantic Television Championship. Mid-Atlantic Wrestling, der senere blev til Jim Crockett Promotions, var en del af wrestlingorganisationen National Wrestling Alliance, og derfor blev titlen hurtigt til NWA Television Championship. Da Jim Crockett Promotions blev til World Championship Wrestling og senere trak sig ud af NWA, blev titlen atter omdøbt til WCW World Television Championship. Titlen blev forsvaret i WCW indtil 10. april 2000.

Titlen blev ofte forsvaret i kampe med en tidsbegrænsning på 10 eller 15 minutter. Det var som regel 10 minutter under almindelige tv-programmer og 15 minutter under specielle pay-per-view-shows. Mere end ofte sammenlignet med andre bælter ville titelkampene ende med at tiden gik, og resultatet blev uafgjort, hvilket betød at den regerende mester ville forsvare bæltet.

Wrestling
Starrcade 1994

Starrcade 1994 var en pay-per-view inden for wrestling, der blev afholdt af WCW, og vist 27. december 1994. Den foregik i Nashville, USA.

Vigtigste kampe 

 WCW United States Heavyweight Title: Vader besejrede Hacksaw Jim Duggan
 Den tidligere verdensmester, Vader, besejrede den populære US Champion Jim Duggan og vandt dermed titlen.  

 Mr. T besejrede Kevin Sullivan

 Sting besejrede Avalanche

 WCW World Heavyweight Title: Hulk Hogan besejrede The Butcher
 Mange års venskab var endt, og Hogan besejrede sin tidligere ven i en VM-titelkamp. Efter kampen gik Hogan ned i omklædningsrummet og blev lykønsket af nogle af de andre wrestlere. Ud af ingenting bryder den nye US Champion, Vader, og hans manager ind i omklædningsrummet og udfordrer Hulk Hogan til en VM-titelkamp. 

Wrestling
Wrestling i 1994
Paris-Roubaix 2007

Paris-Roubaix 2007 fandt sted den 15. april 2007 og var den 105. udgave af det traditionsrige løb. Stuart O'Grady blev den første ikke-europæer som har vundet dette løb.

Resultat

15-04-2007: Compiègne-Roubaix, 259 km.

Billeder fra løbet

Eksterne henvisninger 

 Officiel hjemmeside

UCI ProTour 2007
2007
Örup slot

Örup (før 1658 ) er et slot i Ingelstad herred i Skåne.

Ørupgård slot nævnes i 1427 og kom da til slægten Quitzow. Det sidste medlem af denne slægt, Birgitte Pedersdatter, skænkede i 1493 gården til sin søstersøn, Oluf Holgersen Ulfstand. Den blev i Ulfstandslægten, indtil Børge Ulfstand døde i 1558, og det via datteren Margrete, der var gift med Erik Axelsen Rosenkrantz, overgik til denne slægt, i hvis eje det var indtil 1913.

Eksterne henvisninger 
 Sylve Åkesson: Om Örup slott  

Slotte i Skåne
Ingelstad herred

Ingelstad herred (før 1658 ) var et herred i  det sydøstlige Skåne. Herredet har navn efter sognebyen og en herregård.

I herredet lå bl.a. Bollerup borg, Gärsnäs slot, Smedstorp slot, Tosterup slot, Tunbyholm slot, Örup slot og herregårdene Svinstrup, Onslunde og Balgerup.

Se også 
 Skånske herreder

Herreder i Skåne
Vig

Vig har flere betydninger

 Vig (by) – en by i Odsherred Kommune
 Vig (bugt) – en lille bugt
Rottefængeren fra Hameln

Rottefængeren fra Hameln er et tysk sagn fra middelalderen som bl.a. er bevaret i brødrene Grimms tolkning fra 1816.

Handling 
Historien udspiller sig efter traditionen i 1284 i byen Hameln, som er blevet invaderet af rotter. En mand tilbyder befolkningen sin hjælp. Rottefængeren lokker med sit fløjtespil rotterne ud i floden Weser. Rotterne drukner, men han får ikke sin betaling og forlader byen i vrede. Flere dage senere vender han tilbage. Mens byens borgere er i kirken spiller han igen på sin fløjte og lokker byens børn ind i en grotte uden for byen, hvor de forsvinder.

Historie 

Sagnet regnes for at være et minde om børnekorstoget i 1212. Den tidligst kendte kilde til sagnet er en beretning på latin  af dominikanermunken Heinrich af Herford fra klosteret i Minden (død 1370).

Den 26. juni 1284 skal en agitator have lokket 130 børn og unge fra Hameln med sig. Hele optoget forsvandt ud af byens østport og er aldrig set siden. Der kan være tale om rekruttering til den tyske kolonisering af Sudeterlandet og Transsylvanien, men lingvisten 
Jürgen Udolph holder på, at områderne lige øst for Berlin er mere sandsynlige, da familienavne, der forkom hyppigt i datidens Hameln, dukker op med overraskende hyppighed i områderne Uckermark og Prignitz ved Berlin, som han mener var udvandringens mål, ikke mindst fordi de lige var frigjort fra dansk overherredømme.

Børnene kan være kommet ud for en ulykke, måske druknet i Weser eller være blevet begravet i et jordskred. De kan være ramt af kolera eller anden sygdom, eller bortvist fra byen for at stoppe smitten. I det tilfælde er rottefængeren et symbol for Manden med leen.

Noter

Eksterne henvisninger 

 Rottefængeren (kilde) 
 Rottefængeren, Lars Lilholt
 Engelsk oversættelse af Robert Browning med illustrationer af Kate Greenaway, 1888 

Grimms eventyr